
	ACTA 


	Expedient núm.: 
	Òrgan col·legiat: 

	JGL/2020/13
	La Junta de Govern Local 


 
	DADES DE CELEBRACIÓ DE LA SESSIÓ 

	Tipus de convocatòria 
	Ordinària

	Data 
	6 d’abril de 2020 

	Durada 
	des de les 19.00 fins a les 21.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal.
	Immaculada Jané i Viñals


 
	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2020/13 de la Junta de Govern Local de la sessió duta a terme el dia 30 de març de 2020, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS AMBIENTALS
	Expedient 490/2020. Proposta resolució – obertura d'una activitat de formació en eines tecnològiques a l’edifici dels tallers de l’Escola Arrels II, av. del Cardenal Tarancón, 49 (exp. AA 693) 

	Favorable
	Tipus de votació: unanimitat

	Vista la sol·licitud de llicència municipal d’obertura per una activitat de formació en eines tecnològiques a l’edifici dels tallers de l’Escola Arrels II, a l’avinguda del Cardenal Tarancón, 49;
Considerant el que disposa la Llei 20/2009, de 4 de desembre, de prevenció i control ambiental de les activitats, la Llei 16/2015, de 21 de juliol, de Simplificació de l'Activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, i la Taxa per la prestació dels serveis d’intervenció administrativa en l’activitat dels ciutadans i les empreses;
Vist l'informe emès pels Serveis Tècnics Municipals de data 2 d’abril de 2020;
A proposta del regidor delegat de Medi Ambient,  
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Prendre la proposta de resolució que es detalla tot seguit:
A. Concedir la llicència municipal d’obertura per a una activitat de formació en eines tecnològiques a l’edifici dels tallers de l’Escola Arrels II, a l’avinguda del Cardenal Tarancón, 49, (exp. AA 693, Annex II, codi 855).
B. Legitimar el titular per a l'execució de les obres i/o instal·lacions relatives a l'obertura, ampliació, modificació o reforma de l'establiment o realització de l'activitat a què es refereix.
C. Una vegada executades les obres i/o instal·lacions, requerir el titular de la llicència que ho comuniqui per escrit a l'Ajuntament de Solsona i acrediti amb un certificat expedit pel tècnic redactor, degudament visat pel col·legi corresponent, que aquestes actuacions s'han efectuat amb subjecció estricta a la llicència concedida i condicions imposades. També cal adjuntar-hi els comprovants i les autoritzacions o certificats necessaris des del punt de vista de seguretat industrial i sanitària i el comprovant conforme el titular està donat d'alta fiscalment per exercir l'activitat.
D. Notificar aquests acords a la persona sol·licitant de la llicència i a aquelles que hagin comparegut en l'expedient i adjuntar una còpia segellada del projecte tècnic al peticionari.
2. Notificar aquesta proposta de resolució al sol·licitant de la llicència i a totes les persones que hagin comparegut en l’expedient, i atorgar-los un termini de deu dies amb la finalitat que puguin al·legar allò que estimin pertinent. 


	Expedient 1802/2019. Tramesa documentació expedients de la llicència d’activitat de discoteca

	Favorable
	Tipus de votació: unanimitat

	Vista la sol·licitud de còpia íntegra de la documentació que forma part dels expedients de la llicència d'activitat de discoteca, situada a la sala 1 (exp. AA 593 i exp. 1802/2019), tant de les llicències municipals d’obertures com dels successius canvis de titularitat;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda trametre a la sol·licitant còpia de la documentació sol·licitada.


ACTIVITATS INNÒCUES
	Expedient 531/2020. Règim de comunicació – centre de podologia, av. del Cardenal Tarancón, 31, baixos 

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011. 


	Expedient 508/2020. Règim de comunicació – gestoria i assessoria fiscal

	Favorable
	Tipus de votació: unanimitat

	El regidor delegat de Medi Ambient, Ramon Montaner i Viladrich, informa que s’ha tramitat l’expedient d’activitat innòcua en règim de comunicació d’acord amb el que preveu l’ordenança núm. 6,  titulada Taxa per la prestació de serveis d’intervenció administrativa en l’activitat dels ciutadans i les empreses a través del sotmetiment a llicència prèvia, comunicació prèvia o declaració responsable i pels controls posteriors a l’inici de les activitats, publicada al BOP de Lleida núm. 182, de 24 de desembre de 2011.


AFERS SOCIALS
	Expedient 547/2020. Normes d'ús dels horts socials (hort el Vinyet de Solsona) durant el període d'estat d'alarma decretat degut a la COVID-19 

	Favorable
	Tipus de votació: unanimitat

	Atès que és precís regular la possibilitat d'accedir als horts urbans i en quines condicions.
Vistes les restriccions d'activitats dictades des de Protecció Civil del Departament d'Interior de la Generalitat de Catalunya.
A proposta de l'alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar l'accés als horts socials El Vinyet de Solsona, amb els condicionaments que es relacionen a continuació:
1. Es pot anar individualment a l’hort. No s’hi pot anar acompanyat de familiars i/o menors.
2. No s’hi pot coincidir amb un altre hortolà.
3. Es pot anar a l’hort els dilluns, dimecres i divendres, de les 9.00 a les 10.30 hores. Aquest horari és estricte, no es pot arribar abans ni marxar després.
4. Cal ser estricte amb les mesures higièniques que indiquen les autoritats sanitàries. Caldrà usar guants per utilitzar les eines comunes i per accedir a la caseta.
5. Aquests normes quedaran sense vigència quan acabi l’estat d’alarma.
6. Aprovar el calendari i horari setmanal que figuren a l’expedient.


AIGUA
	Expedient 322/2020. Revisió dels comptadors individuals dels habitatges d'un edifici 

	Favorable
	Tipus de votació: unanimitat

	Vista la sol·licitud de la Comunitat de Propietaris Passatge Vall Fred 2, en què demana que es revisin els comptadors individuals dels habitatges de l’edifici situat al passatge Vall Fred, 2, ja que últimament la facturació del comptador comunitari és molt elevada;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar a la sol·licitant que, un cop fetes les corresponents comprovacions a les instal·lacions municipals, s'ha constatat que tot està correcte. Caldria verificar que les instal·lacions interiors siguin correctes i no hi hagi pèrdues d’aigua. 


	Expedient 539/2020. Reducció del 50% del cànon d’aigua durant els mesos d’abril i maig del 2020 

	Favorable
	Tipus de votació: unanimitat

	Vista la sol·licitud que demana la reducció del 50% del cànon d’aigua durant els mesos d’abril i maig del 2020 d’un immoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el que sol·licita.


	Expedient 537/2020. Canvi de nom gratuït rebut subministrament aigua 

	Desfavorable
	Tipus de votació: unanimitat

	Vista la sol·licitud que demana l’exempció del pagament de la taxa pel canvi de nom del titular del servei de l’aigua d’unimmoble;
A proposta de la regidora delegada de Serveis,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda comunicar al sol·licitant que, si està interessat, pot canviar de nom el servei de l’aigua abans esmentat però no es pot concedir l’exempció del pagament de la taxa. Per fer efectiu el canvi de nom cal passar per l’Oficina d’Atenció Ciutadana a signar el nou contracte.


	Expedient 538/2020. Modificació de pòlisses de subministrament d’aigua, març de 2020 

	Favorable
	Tipus de votació: unanimitat

	La regidora delegada de Serveis Municipals, Rosó Barrera, informa de les modificacions de les pòlisses de subministrament d’aigua potable que s’han presentat durant el mes de març de 2020.



CEMENTIRI
	Expedient 540/2020. Lloguer de dret funerari d’un nínxol 

	Favorable
	Tipus de votació: unanimitat

	Vista la sol·licitud de lloguer del dret funerari d’un nínxol del cementiri municipal de Solsona;
A proposta del regidor delegat de Serveis funeraris,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda concedir el lloguer sol·licitat per un termini de 5 anys, un cop pagada la taxa establerta a l'ordenança corresponent.


CONTRACTACIÓ
	Expedient 170/2019. Gestió del servei de la llar d’infants municipal de Solsona – suspensió del contracte durant el període d’estat d’alarma

	Favorable
	Tipus de votació: unanimitat

	L'Organització Mundial de la Salut va elevar el passat 11 de març de 2020 la situació d'emergència de salut pública ocasionada per la COVID-19 a pandèmia internacional. L'evolució dels fets requereix l'adopció de mesures immediates i eficaces per fer front a aquesta conjuntura.
Per donar resposta a aquesta greu crisi, el Govern d'Espanya va decretar l'estat d'alarma a través del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la COVID-19. Així mateix, s'han adoptat diverses mesures amb l'aprovació del Reial decret llei 8/2020, de 17 de març, de mesures urgents extraordinàries per fer front a l'impacte econòmic i social de la COVID-19.
A la vista d'aquesta situació, l’Ajuntament ha d'adoptar les mesures que siguin necessàries per protegir la salut i la seguretat dels ciutadans i contenir la progressió de la malaltia.
Vist que per registre d’entrada núm.: 2020-E-RE-197, de 6 d’abril, s’ha rebut sol·licitud de l’empresa contractista Cooperativa INCOOP, SCCL, adjudicatària del servei «Gestió del servei de la Llar d’Infants Municipal», des de data 1 de setembre de 2019, per procediment obert harmonitzat, amb un import d’adjudicació de 201.575,32 € i amb una garantia definitiva de 10.078,76 €;
Vist que en l’esmentada sol·licitud INCOOP, SCCL, acredita «Que el servei Escola Bressol Petits Gegants de l'Ajuntament de Solsona, està afectat directament per les mesures dictades per les administracions (Estat i Generalitat, d'acord als Real Decreto-ley 8/2020 del Govern d'Espanya i Decrets Llei 7/2020 i 8/2020 de la Generalitat de Catalunya);
Constatem que, des del 13 de març de 2020 la prohibició d'activitats i l'obligació de tancament d'escoles, impossibilita el normal funcionament del servei, donada la naturalesa d'aquest. (L'atenció directa a usuaris/es en l'equipament municipal).»
i així sol·licita a efectes de la suspensió,
«La indemnització al contractista per part de l'Ajuntament, tal com recull el Decret llei 7/2020 i la seva posterior modificació Decret llei 8/2020 de la Generalitat de Catalunya pels conceptes següents:
- Les despeses salarials del personal adscrit al contracte a 14 de març de 2020.
- Les despeses corresponents al manteniment de la garantia definitiva i de les pòlisses d'assegurances que s'haguessin subscrit per obligació contractual, si escau.
- Despeses de lloguers o de manteniment de maquinària, instal·lacions i equips adscrits al servei i que no puguin destinar-se a altres finalitats, durant el període de suspensió.
Aquesta sol·licitud és duu a terme per tal de mantenir els llocs de treball adscrits als esmentats contractes, amb l'objectiu de no afectar, amb caràcter general, l'activitat econòmica i l'estabilitat dels llocs de treball. Així mateix, us informem que el pagament d'aquesta indemnització es farà amb la mateixa periodicitat que marca el contracte, i que aquest mes de març, la factura inclourà la part normal i habitual de facturació corresponent als dies compresos entre el dia 1 i el 13 de març i la part calculada d'indemnització dels dies 14 de març fins a final de mes.»
I, atenent la situació sanitària que concorre i ateses les recomanacions de les Administracions de l'Estat i Autonòmica, es considera absolutament necessari suspendre l'execució del contracte fins que es resolguin o disminueixin els efectes de l'epidèmia, amb plenes garanties de la seguretat dels usuaris dels serveis municipals.
Examinada la documentació que l'acompanya i de conformitat amb allò que s'ha fixat en de l'article 34.1 del Reial decret llei 8/2020, de 17 de març, de mesures urgents extraordinàries per fer front a l'impacte econòmic i social del COVID-19 i de la disposició addicional segona de la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Apreciar la impossibilitat d'execució del contracte «Gestió del servei de la Llar d’Infants Municipal de Solsona» amb l’empresa adjudicatària INCOOP, SCCP, com a conseqüència de les mesures adoptades per combatre el COVID-19 quedant el contracte suspès totalment fins que la prestació pugui reprendre's, tot això de conformitat amb l'article 34.1 del Reial decret llei 8/2020, de 17 de març, de mesures urgents extraordinàries per fer front a l'impacte econòmic i social del COVID-19; i l’article 1 Decret Llei 8/2020, de 24 de març, de modificació parcial del Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, i d'adopció d'altres mesures complementàries.
Segon. Una vegada finalitzi el període de suspensió, es tramitarà expedient contradictori a l'efecte d'abonar al contractista els danys i els perjudicis efectivament soferts per aquest durant el període de suspensió.
Tercer. Notificar la present resolució al contractista.


	Expedient 204/2020. Pròrroga contracte de servei per procediment obert – Socorrisme a les piscines municipals 

	Favorable
	Tipus de votació: unanimitat

	El dia 15 de juny de 2017, l'Ajuntament de Solsona signà un contracte amb Aquasos Serveis Integrals, SL, amb NIF núm. B63879365, representat per Jonathan Acevedo i Rodríguez, pel qual es contractava el servei de socorrisme a les piscines municipals de Solsona, per a les temporades d’estiu 2017 i 2018 amb estricta subjecció als plecs de clàusules administratives particulars i de prescripcions tècniques que regien el contracte, i que s’aprovaren per acord de la Junta de Govern Local, en la sessió del dia 27 de març de 2017.
L’expedient de contractació es tramità per procediment obert, oferta econòmicament més avantatjosa i diversos criteris d'adjudicació.
Atès que a la clàusula cinquena del Plec de clàusules administratives particulars literalment diu: «el termini d’execució del contracte serà de dos anys, prorrogables per dos anys més la qual s’aprovarà any a any»;
Atès que per acord de Junta de Govern Local de data 17 de desembre de 2018 es va prorrogar, pel període d’un any, temporada d’estiu 2019, el contracte del servei de socorrisme amb l’empresa Aquasos Serveis Integrals, SL, amb NIF núm. B63879365;
Atès que, en principi, des de la regidoria d’Esports de l’Ajuntament de Solsona es va decidir no prorrogar un any més aquest contracte, i així iniciar un nou procediment amb les mateixes condicions per a aquesta nova legislatura; no obstant això, i davant la situació epidemiològica que ha generat una crisis sanitària com a conseqüència de la COVID-19, i pel que el Govern va decretar l’estat d’alarma mitjançant el Reial decret 476/2020, de 27 de març, ha fet que, per Junta de Govern Local de data 30 de març de 2020, s’acordés el desistiment d’aquesta nova tramitació de contractació del servei de socorrisme, ja que amb l’estat d’alarma se suspenen els termes i s'interrompen els terminis per la tramitació del procediment de les entitats del sector públic; pel que es preveu la impossibilitat de dur a terme la seva tramitació per procediment obert abans de la data en que s’ha d’iniciar la seva execució;
Atès que, pel bon funcionament del servei de les piscines municipals, es considera necessari i convenient prorrogar, pel període d’un any, temporada d’estiu 2020, el contracte del servei de socorrisme amb l’empresa Aquasos Serveis Integrals, SL;
Examinada la documentació que l'acompanya, i de conformitat amb l’establert en l'article 152 i en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Prorrogar, pel període d’un any, temporada d’estiu 2020, el contracte del servei de socorrisme amb l’empresa Aquasos Serveis Integrals, SL, amb NIF núm. B63879365
Segon. Notificar aquest acord a Aquasos Serveis Integrals, SL.
Tercer. Requerir Aquasos Serveis Integrals, SL, per a la signatura del contracte de pròrroga esmentat. 


CONVENIS
	Expedient 543/2020. Adhesió al servei de videoconferència per als ens locals - LOCALRETMEET 

	Favorable
	Tipus de votació: unanimitat

	Vist que el Consorci Localret, que agrupa municipis i entitats municipalistes de Catalunya, té atribuïdes com a funcions estatutàries, entre d'altres, l’impuls i/o participació en el desenvolupament d'aplicacions i serveis, pels ens locals consorciats;
Atès el que disposa el Decret llei 7/2020, de 17 de març, de mesures urgents en matèria de contractació pública, de salut i gestió de residus sanitaris, de transparència, de transport públic i en matèria tributària i econòmica, en la seva disposició addicional tercera;
Atès el que disposa el nou apartat 3 de l’article 46 de la Llei 7/1985, reguladora de les bases de règim local (LBRL) introduït pel Reial Decret llei 11/2020, de 31 de març, pel qual s’adopten mesures urgents complementàries en l’àmbit social i econòmic per fer front al COVID-19;
Atès que el Consorci Localret ha posat en funcionament, un servei de videoconferència per als ens locals, anomenat LOCALRETMEET, per celebrar les sessions dels òrgans col·legiats a distància, donant compliment al que estableix la disposició addicional tercera del Decret llei 7/2020, de 17 de març;
Atès que es tracta d’un servei sense cost, i que la seva durada inicial és de 4 mesos;
Atès que L'Ajuntament de Solsona està interessat en utilitzar aquest servei per poder celebrar les reunions dels seus òrgans col·legiats a distància i retransmetre en directe les seves sessions plenàries;
Vistes les condicions generals d’ús del servei, establertes a l’annex 1 i les recomanacions establertes en l’annex 2, d’aquest acord;
En virtut de tot això,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Aprovar l’adhesió, durant un termini inicial de 4 mesos, al servei de videoconferència LOCALRETMEET, que el Consorci Localret ha posat en funcionament per celebrar les sessions dels òrgans col·legiats dels ens locals a distància, donant compliment al que preveu la disposició addicional tercera del Decret llei 7/2020, de 17 de març.
Segon. Acceptar les condicions generals d’ús del servei LOCALRETMEET, que consten en l’annex 1 d’aquest acord.
Tercer. Adquirir el compromís de seguir les recomanacions per a la utilització del servei establertes en l’annex 2 d’aquest acord.
Quart. Designar el/la responsable d’exercir les tasques de comunicació i gestió del seu espai de videoconferència, que consta en el formulari de l’annex 3.
Cinquè. Autoritzar al Consorci Localret per a l’emissió de les sessions dels òrgans de govern celebrades per videoconferència en el seu canal YouTube i, a aquests efectes, habilitar a aquest Consorci com a encarregat del tractament de dades, en els termes que es fixaran en el corresponent acord.
Sisè. Comunicar aquests acords al Consorci Localret.
«Annex 1. Condicions generals d’ús del servei LOCALRETMEET
Les condicions que es detallen a continuació regeixen el funcionament i ús del servei LOCALRETMEET (en endavant, el Servei) que el Consorci Localret (en endavant, Localret) posa a disposició dels seus ens consorciats, incloent també el seu sector públic vinculat o depenent (en endavant, “Ens”).
Aquestes condicions estaran vigents durant el període d’adhesió al servei, si bé Localret es reserva el dret a actualitzar-les, per raons legals o per canvis en la prestació del Servei. Qualsevol modificació es comunicarà als interessats amb la màxima antelació possible en relació a la data en que hagin d’entrar en vigor. En aquest cas, els “Ens” podran sol·licitar expressament la baixa del Servei. L'ús continuat del Servei per part dels “Ens” una vegada hagin entrat en vigor les noves condicions significarà l'acceptació de les mateixes.
1. Objecte
1.1. Mitjançant aquest servei, Localret posa a disposició dels “Ens” una eina que els permet celebrar i retransmetre en directe sessions dels òrgans col·legiats a distància mitjançant videoconferència.
1.2. LOCALRETMEET proporciona un servei de videoconferència basat en el programari de codi obert Jitsi Meet instal·lat en servidors d’ús exclusiu de Localret, facilitant l’accés als “Ens” que podran crear les sessions de forma autònoma.
En cas de requerir l’emissió en directe de la sessió, aquesta opció haurà de ser activada pel coordinador a l’inici de la sessió. La transmissió en directe requereix addicionalment d’un canal de Youtube com a plataforma per emetre en directe, amb aquesta opció activada.
L’“Ens” haurà d’utilitzar per aquesta finalitat el seu propi canal o, en cas de no poder disposar-ne, sol·licitar a Localret la utilització del seu canal per emetre la sessió en directe.
1.3. Els “Ens” que utilitzin el canal de Youtube de Localret per emetre les sessions, hauran d’autoritzar a Localret per portar a terme aquesta emissió i, a aquests efectes, signaran el corresponent acord per habilitar a Localret com a encarregat del tractament de dades.
Les sessions que s’emetin mitjançant el canal de Youtube de Localret no estaran a disposició del públic un cop finalitzada la sessió.
2. Accés i participació
2.1. Localret acceptarà, llevat que concorri causa justificada, totes les sol·licituds d’adhesió al servei.
2.2. Els “Ens” hauran d’establir una contrasenya per a les sessions dels òrgans col·legiats associada a la seva entitat, contrasenya que oferirà a la resta de membres que participin a la sessió dels òrgans col·legiats mitjançant la videoconferència. Els “Ens” són responsables de la seguretat i ús apropiat de les seves contrasenyes. La contrasenya de cada sessió haurà de ser diferent.
2.3. El servei és gratuït, si bé els “Ens” hauran d'assumir tots els costos que els hi puguin comportar les adequacions que hagin de fer per accedir al Servei, així com totes les despeses de manteniment de les seves connexions i/o comunicacions.
2.4. La utilització d'aquest servei requereix:
a) Disposar d’un enllaç a Internet de mínim 4Mbps estable. Cal preveure que la connexió no s’estigui compartint amb cap d’altre usuari o servei en el moment de la sessió.
b) Disposar d’un mòbil o una “tablet” amb capacitat, o un ordinador amb càmera i micròfon.
2.5. En funció de la demanda del Servei, i per tal de garantir la seva qualitat, Localret es reserva la potestat d’habilitar unes franges horàries a la setmana per tal que els “Ens” puguin sol·licitar la celebració de la seva sessió plenària. Donat que el nombre de plens en paral·lel en cada franja horària són limitats, caldrà reservar franja horària amb un mínim d’antelació de 96 hores. En cas que la franja sol·licitada no estigués disponible, Localret ho comunicarà en un termini inferior a 24 hores, per tal que l’ “Ens” pugui triar una altra franja horària.
3. Continguts
Els “Ens” es comprometen a incorporar en les seves sessions continguts lícits, veraços, actuals i no perjudicials per als drets de tercers, assumint en qualsevol cas, tota la responsabilitat pel seu incompliment o per infracció o reclamació de drets a tercers.
Els “Ens” hauran de vetllar perquè el contingut de les sessions no inclogui informacions que puguin afectar als drets a l’honor i a la intimitat de les persones i així mateix, perquè es respectin les garanties que estableix la normativa vigent sobre protecció de dades.
Per tant, Localret no assumeix cap responsabilitat respecte el contingut de les sessions, ni sobre la seva suficiència, validesa o àmbit d’extensió.
4. Incidències i/o interrupcions del servei.
4.1. Localret no garanteix la total absència d'incidències i interrupcions en el Servei i, en conseqüència queda exclòs de tota responsabilitat pels danys i perjudicis de qualsevol classe que poguessin derivar-se de les incidències i interrupcions en el normal funcionament del Servei.
4.2. La qualitat del servei pot dependre de la qualitat de la connexió de les diferents persones que s’hi connectin, de la càrrega de la xarxa o de servidors aliens al Servei.
4.3. Localret es reserva el dret a modificar, suspendre, restringir o interrompre, temporal o permanentment, l’accés i/o ús del Servei o de qualsevol part de la mateixa, en particular, a títol enunciatiu i no exhaustiu, en les següents situacions:
a) Quan sigui necessari per a realitzar labors de manteniment i actualització de continguts;
b) Quan sigui necessari per preservar la integritat o la seguretat de les operacions del Servei, dels equips, sistemes o xarxes del Localret o de tercers sempre que afectin o puguin afectar al Servei;
c) Quan així ho justifiquin raons operatives pròpies o de tercers que afectin al funcionament del Servei;
d) Per fallades en les xarxes de telecomunicacions o talls del subministrament elèctric o qualsevol altre supòsit de força major;
e) Quan els “Ens” incompleixin les Condicions; o
f) En cas que es detecti un error de seguretat o un accés no autoritzat al Servei.
4.4. Sempre que sigui possible, Localret anunciarà, amb suficient antelació, als “Ens” la suspensió i el termini aproximat de la no disponibilitat temporal del Servei.
4.5. La baixa del Servei no donarà dret als “Ens” a cap tipus d’indemnització. Una vegada donats de baixa del Servei, els “Ens” s’hauran d’abstenir d’utilitzar qualsevol part del Servei.»
«Annex 2. Recomanacions d’ús del servei LOCALRETMEET
1. Des del punt de vista dels requeriments legals de la sessió:
En defecte de previsió en el ROM, resulta jurídicament possible l’adopció d’un acord del Ple municipal, ja en sessió telemàtica, que aprovi, per majoria absoluta, amb caràcter excepcional i per garantir el funcionament de les institucions locals durant l’estat d’alarma, la celebració dels òrgans col·legiats de la Corporació mitjançant videoconferència, o similars que garanteixin la seguretat tecnològica i la participació en condicions d’igualtat1.
Es recomana regular en aquest acord el funcionament i desenvolupament d’aquestes sessions.
Durant la sessió i de manera continuada, cal identificar visualment i acústicament, mitjançant vídeo i àudio, els assistents al ple.
En el cas que algun assistent es desconnecti per dificultats tècniques en les comunicacions, es posarà en pausa la videoconferència, i es reprendrà la sessió en el moment que el secretari acrediti la visualització de tots els assistents.
2. Per a l’òptim ús del servei es recomana:
a) Realitzar un simulacre previ a la sessió.
b) Condicionar un espai per a la realització de la videoconferència, on no s'incorporin elements externs de l'ambient.
c) L’ús de l’app si es connecta des d’un telèfon mòbil, o els navegadors Chrome o Chromium des de l’ordinador.
3. El relació amb les tasques del coordinador es recomana:
a) Reservar data i hora de les sessions de plenari que hagin de ser públiques i d’emetre en directe amb la màxima antelació a Localret a través de l’adreça meet@localret.cat.
b) Configurar les sessions amb paraula de pas.
c) El coordinador iniciarà les reunions silenciant el micròfon de tots els participants (MUTE).
d) A les votacions, el conductor de la sessió donarà la paraula ordenadament als participants que hagin d’emetre vot. Cal tenir present que les imatges poden no ser visibles en tot moment.
1 En aquest sentit, la DA3ª Decret llei 7/2020, de 17 de març; art. 46.3 LBRL i la Nota Informativa de la Direcció General de Règim Jurídic Autonòmic i Local de la Secretaria d’Estat de Política Territorial https://www.localret.cat/nota-de-premsa-les-entitats-locals-podran-celebrar-sessions-dels-seusorgans-collegiats-per-mitjans-electronics/»
«Annex 3. Dades a donar d’alta a la plataforma
Designació de la persona encarregada d’exercir les tasques de gestió i control de la plataforma
Nom
Cognoms
Càrrec
Telèfon de contacte
Correu de contacte
A partir del que disposa la legislació vigent en matèria de protecció de dades, us informem que:
Finalitat principal del tractament: el Consorci Localret tractarà les dades aportades en aquest formulari amb la finalitat de remetre-li convocatòries a actes, publicacions i qualsevol altra informació institucional del Consorci Localret.
Legitimació del tractament: La legitimació d’aquests tractaments de dades personals es basa en el consentiment de l’interessat.
Cessions de dades: En el marc d’aquest tractament, les seves dades no se cediran a tercers, a excepció d’obligació legal o judicial.
Drets de protecció de dades: Us informem que pot exercir els seus drets en relació amb el tractament de les seves dades personals d’accés, rectificació i supressió, entre d’altres, presentant un escrit adreçat a l’Àrea Jurídica del Consorci Localret (C/ Llacuna, 166, planta 9 - 08018 Barcelona), o bé, a través del correu dpd@localret.cat.
Informació ampliada de protecció de dades: Podeu consultar la informació addicional i detallada sobre Protecció de dades, els seus drets i la Política de Privacitat del Consorci al web del Consorci.»


GOVERNACIÓ
	Expedient 368/2020. Concessió gual 

	Favorable
	Tipus de votació: unanimitat

	Vista la sol·licitud de llicència per col·locar un gual;
Vist el que disposa l’article 6 de l’ordenança municipal núm. 14 que regula el preu públic per l’entrada de vehicles a través de voreres;
Vist l’informe 75/2020 emès per la Policia Local i a proposta de l'alcalde,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir el gual número 766, un cop pagats els drets corresponents. Es recorda al sol·licitant que els garatges i els aparcaments de vehicles amb una superfície superior a 100 m2 estan obligats a tramitar llicència d’activitats segons el Decret 143/2003, de 10 de juny.
2. Comunicar al sol·licitant que l'Ajuntament pintarà l'espai del gual per reforçar la prohibició de l'estacionament.


MERCAT
	Expedient 561/2020. Autoritzar la venda de planter al mercat setmanal dels dimarts – estat d’alarma per a la gestió de la crisi sanitària ocasionada per la COVID-19 

	Favorable
	Tipus de votació: unanimitat

	Per decret d’Alcaldia 93/2020, de 12 de març, es va adoptar un seguit de mesures de funcionament per a tots els equipaments, serveis municipals i activitats que organitza el consistori. Una de les mesures adoptades era l’anul·lació del mercat setmanal dels divendres dies 13 i 20 de març, mesura que es mantenia en el decret d’Alcaldia 95/2020, de 13 de març.
Vist el Reial decret 463/2020, de 14 de març, pel qual es decretava l’estat d’alarma per a la gestió de la crisi sanitària ocasionada per la COVID-19, per acord de Junta de Govern Local de 16 de març de 2020 s'acordà un seguit de mesures que serien vigents mentre durés l'estat d'alarma. Entre aquestes mesures, hi figuraven les següents:
1. Anul·lar el mercat dels divendres.
2. Pel que fa al mercat de dimarts, constituït únicament per quatre parades que abasteixen de productes alimentaris frescos, mantenir-ne l’autorització, espaiant més les parades (que continuaran situades a la plaça Major i el passeig del Pare Claret) i demanant també la corresponsabilitat de paradistes i consumidors per prendre totes les precaucions d’higiene possibles en la manipulació dels aliments i garantir la distància mínima entre persones;
Vistos els criteris pel desenvolupament de l’activitat de planta de viver durant l’emergència sanitària per la COVID-19 dictats per la Direcció General de Protecció Civil del Departament d'Interior de la Generalitat de Catalunya;
A proposta del regidor delegat de Desenvolupament local i de l’alcalde,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda autoritzar la instal·lació d'aquells parades de planter que disposen de reserva pel mercats de dimarts, demanant també la corresponsabilitat de paradistes i consumidors per prendre totes les precaucions d’higiene possibles en la manipulació dels productes i garantir la distància mínima entre persones. 


URBANISME
	Expedient 416/2020. Llicència urbanística – règim autoliquidació

	Favorable
	Tipus de votació: unanimitat

	La regidora delegada d’Urbanisme, Rosó Barrera i Call, dóna compte de la llicència urbanística que s’ha atorgat seguint el règim d’autoliquidació que preveu l’ordenança fiscal número 2 reguladora de l’impost sobre construccions, instal·lacions i obres, aprovada pel Ple de l’Ajuntament de Solsona el dia 31 d’octubre 2019.



	Expedient 304/2020. Llicència urbanística – ampliació d'una porta de garatge.

	Favorable
	Tipus de votació: unanimitat

	Vista la sol·licitud de llicència per ampliar la porta del garatge (exp. Mn2020/33); 
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada amb els advertiments següents:
· La cara exterior de la porta ha de situar-se 20 centímetres per dins del pla exterior de la façana (art. 48.5.c. del PEPNAS). 
· En cas de preveure l’ocupació de la via pública, a conseqüència de les obres, caldrà sol·licitar explícitament l’autorització. 
2. Subjectar aquesta llicència als terminis de caducitat previstos en la legislació  urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 419/2020. Llicència urbanística – rehabilitar un edifici plurifamiliar d’habitatges per tal de millorar l’envolupant tèrmica, les condicions d’accessibilitat i d’habitabilitat

	Favorable
	Tipus de votació: unanimitat

	Vista la sol·licitud de llicència d'obres per rehabilitar un edifici plurifamiliar d’habitatges per tal de millorar l’envolupant tèrmica, les condicions d’accessibilitat i d’habitabilitat (ref. cadastral: 7305028CG7570N0002HK) (Mj2020/5);
Vist l'informe emès pels Serveis Tècnics Municipals i a proposta de l’alcalde i de la regidora delegada d’Urbanisme,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda:
1. Concedir la llicència sol·licitada, amb les condicions que es detallen a continuació:
· Abans d’iniciar les obres caldrà aportar:
· Projecte executiu complert visat i signat (segons article 10 del PEPNAS inclòs en el POUM).
· Certificat emès pel tècnic conforme el projecte executiu visat que es presenta és d’acord al projecte presentat per la tramitació urbanística.
· Assumeix visat de la direcció d’obra i la direcció de l’execució per part dels tècnics.
· Identificació del contractista encarregat de l’execució de l’obra.
· En quant a la llucana o claraboia prevista sobre l’escala, està d’acord amb l’article 26.2 “les claraboies hauran de ser paral·leles als plans de la coberta inclinada i no se separaran més de 30 cm d’aquesta en cap punt”. La claraboia segons consta en la memòria del  projecte “tindrà unes dimensions de 6 m²” un 12,5% del total de la superfície de la coberta. En base a aquest punt la llucana, en aquest cas finestra zenital, si bé compleix amb l’article 26.2, no ho fa en l’article 27 en que esmenta que “quan calgui disposar d’obertures d’il·luminació i ventilació sobre la teulada, aquestes es podran tancar amb finestres zenitals integrades a la coberta inclinada, paral·leles al seu pla i sense sobrepassar-lo en més de 30 cm ni ocupar més del 10% de la superfície de la coberta”. Cal rectificar aquest punt en el projecte executiu i justificar la superfície de la llucana al 10% de la superfície de la coberta.
· En tot cas, s’aconsella que les teules que es recuperin en el desmuntatge de la coberta existent es col·loquin com a com a cobertores i les que es reposin de nou siguin del tipus francès. També es recomana que la disposició de les bigues i les jàsseres que la sostenen sigui la mateixa que l’existent.
· S’aconsella, sempre i quant sigui possible, la reutilització dels paviments ceràmics existents.
· Caldria que l’estucat de la part superior del carrer de Sant Pau fos d’un color similar a l’existent i reproduint les franges horitzontals en gris. És recomanable realitzar mostres i que es defineixin als Serveis Tècnics Municipals.
· Les noves obertures al carrer de Sant Pau fan com a màxim 120 x 240 cm, mesura correcta. S’aconsella que la nova barana de les balconeres sigui similar a la resta dels balcons.
· En la façana interior, les obertures que s’obren de nou hauran de complir amb les proporcions de l’article 48.5 i és recomanable que es facin amb el mateix sistema constructiu que les existents; és a dit amb els muntants i llinda de maó ceràmic.
· En quant a la formalització de l’eixida; la proposta de Lluerna proposa destapiar els buits de les obertures, eliminar els pilars d’obra que la sostenen i la parteixen per la meitat i crear una nova obertura amb els emmarcaments i folrats en fusta “zones opaques”. Finalment, l’actuació pretén fer un tancament al mateix pla de la façana.
En base a aquest afer, i tenint en compte que l’objectiu tal com esmenten és el de recuperar la imatge de les eixides, es recomana que no s’enderroqui el pilar que actualment parteix i separa les eixides de la P2 i P3 en dues obertures sinó que es mantingui la fàbrica i emmarcament actual o be es torni a reposar.
Pel que fa al nou tancament i envidriament, s’aconsella que no es faci al pla de la façana sinó retirat uns 40-50 cm cap a l’interior per crear la imatge exterior d’eixida o balcó cobert, tal i com es coneix a Solsona. Les obertures poden tancar-se amb fusteries on domini el vidre per damunt de qualsevol marc per tal de garantir la transparència del volum actual i evitar qualsevol similitud de un caire més "domèstic".
Per tant, caldria rectificar aquesta proposta en projecte executiu, que hauria de consistir en intentar recuperar al màxim la visió de l’eixida com a tal.
· Cal tenir present l’article 10 i 11, punt 4, “en tot cas l’arqueòleg municipal redactarà un informe previ que si, s’escau, justificarà la necessitat de redactar un projecte arqueològic, autoritzat per la Direcció General de Patrimoni Cultural i amb càrrec a la promoció de l’obra”.
En el moment que es porti a terme l’excavació del forat de l’ascensor s’avisarà l’arqueòleg municipal per tal que en faci un seguiment i, en base al que pugui aflorar, es redacti un projecte d’intervenció arqueològica.
· L’article 48-3.i. El projecte es refereix al compliment de la normativa de protecció contra incendis NBE-CPI.96 i la d’accessibilitat (Llei de promoció de l'accessibilitat i supressió de barreres arquitectòniques, 20/91 del 25/11 / Codi d'accessibilitat de Catalunya de desplegament de la llei 20/91, decret 135/95 del 24/03/95) per als espais comuns, però es recorda que la normativa d’incendis esmentada està derogada pel Codi tècnic DB-SI Document bàsic de seguretat contra incendis i la Llei 20/91 d’accessibilitat no és vigent i s’ha de tenir en compte igualment el Codi tècnic DB-SUA Document bàsic de seguretat d’utilització i accessibilitat. Caldria reflectir aquest fet el projecte d’execució.
· En relació a l’apartat c. de l’article 48.5 del PEPNAS, les característiques de la fusteria de la nova obertura han de complir:
· Tota la fusteria exterior dels edificis serà de fusta o alumini lacat, dels colors admesos a la carta cromàtica.
· A les plantes pis, les obertures sols podran tancar-se amb porticons o persianes de llibret, dels colors admesos per la carta cromàtica.
· La cara exterior de portes i finestres ha de situar-se 20 cm per dins del pla exterior de la façana.
· La fusteria de finestres i balcons podrà contenir barretes emmarcant vidres, en els quals la seva alçada sigui entre 1 i 1,25 la seva amplada, excepte els 50 cm inferiors, que seran de fusta sense vidre.
· Segons l’article 49.2 del PEPNAS, instal·lacions en les edificacions, i en relació als apartats c., e. i f., tots els serveis, inclosos els muntants de cada edifici o habitatge, han d’anar soterrats o encastats, i els armaris de connexions aniran encastats a les façanes dels edificis i pintats del seu mateix color; els extractors i les sortides de fums de cuines i calderes, han de ventilar a través de xemeneies, directament per sobre de la teulada, restant expressament prohibits deflectors a les façanes. Atenent el criteri anterior, tampoc s’admet a les façanes la col·locació de calderes o altres aparells d’instal·lacions de l’edifici.
· Si cal connectar les escomeses de l’edifici a les xarxes municipals (aigua, clavegueram) se sol·licitaran les corresponents autoritzacions i llicències que corresponguin. No s’efectuarà cap connexió sense la supervisió corresponent dels responsables tècnics municipals.
· Abans de l'inici de l'obra cal incorporar a l'expedient: document que acrediti que el peticionari es compromet a reparar els mals que podria ocasionar en els béns de domini públic i a reposar els elements dels serveis que provisionalment s'hagin de retirar; identificació de l'empresa que realitzarà les obres (article 10 del Pla especial de protecció del nucli antic, PEPNAS).
· És d’aplicació l’article 31, instal·lació de tanques de protecció d’obres i de tubs de càrrega i descàrrega, de l’Ordenança Municipal de Convivència Ciutadana i, en particular, allò referent a la neteja i manteniment de la via pública.
· En cas de preveure una ocupació de la via pública a causa de les obres a executar (extracció de runes, amuntegament de material...) caldrà que se sol·liciti explícitament l’autorització. En cas de preveure qualsevol alteració en la mobilitat urbana, s’haurà de posar en coneixement de la Policia Local la situació, per tal d’avaluar-la i prendre les mesures oportunes per regular el trànsit rodat i el de vianants. En el present cas i atenent l’emplaçament de la finca on es realitzaran les obres, és d’extrema importància concretar els llocs d’amuntegament de materials, la càrrega i descàrrega dels mateixos,  les mesures de seguretat de la pròpia obra com en relació a la via pública... tots aquests aspectes cal que siguin acordats amb els serveis tècnics municipals i la Policia Local, i aprovats per l’Ajuntament abans de l’inici de les obres a dur a terme.
· Un cop finalitzades les obres caldrà presentar per a la corresponent llicència de primera ocupació:
· Certificat final d’obra visat.
· Certificat acreditatiu per part del gestor de residus de la runa generada, que quantifiqui i tipifiqui els residus que han tractat, identificant convenientment l’obra, els residus classificats per tipus i les quantitats tractades.
2. Subjectar aquesta llicència als terminis de caducitat previstos en la legislació urbanística catalana que s'especifiquen a continuació:
a) un any per començar les obres,
b) tres anys per acabar-les.


	Expedient 520/2020. Aprovació inicial de la modificació del sistema d'actuació urbanística del PAU-V

	Favorable
	Tipus de votació: unanimitat

	Vista la necessitat de modificar el següent sistema d'actuació urbanística: 
Objecte
Canvi de sistema d’actuació urbanística PAU-V
Unitat d'Actuació que desenvolupa:
Actuacions Urbanístiques. PAU-V. Definit com a sòl urbà consolidat arran d’una modificació puntual del POUM promoguda per l’INCASOL i que afectava a l’àmbit del sector H del polígon 16 (PAU-1)
Instrument de Planejament en el qual s'hagi fixat el Sistema:
 POUM de Solsona. Modificació puntual del POUM núm. 8, aprovada per la Comissió Territorial d’Urbanisme de la Catalunya Central el dia 24 d’abril de 2018
Observacions:
El propietari majoritari de l’àmbit quan es tramità la modificació del POUM per definir el PAU-V era l’Incasol i, per això, el sistema d’actuació urbanística era el de reparcel·lació per cooperació.
A partir d’una compravenda de terrenys de l’Incasol a favor de Trepovi, SL, duta a terme el mes de febrer de 2018, el propietari majoritari de l’àmbit ja no és l’administració, fet que justifica el canvi de sistema de cooperació a compensació.
Nou Sistema d'Actuació Urbanística
Es proposa el sistema de reparcel·lació passant de la modalitat de cooperació a la modalitat de compensació bàsica
A la vista dels antecedents següents: 
Document
Data/Núm.
Informe de Secretaria
  2 d’abril de 2020
Informe dels Serveis Tècnics Municipals
  2 d’abril de 2020
Examinada la documentació que l'acompanya i de conformitat amb el que estableix l'article 21.1.j) de la Llei 7/1985, de 2 d'abril, reguladora de les bases del règim local,
La Junta de Govern Local, en virtut de les facultats que té delegades per decret d'Alcaldia 209/2019, de 7 de juliol, i per unanimitat dels assistents, acorda:
Primer. Aprovar inicialment la  modificació del sistema d'actuació urbanística del PAU-V, definit com a sol urbà consolidat arran de la modificació puntual núm. 8 del POUM promoguda per l’INCASOL i que afectava a l’àmbit del sector H del polígon 16 (PAU-1), passant del sistema de reparcel·lació en la modalitat de cooperació al sistema de reparcel·lació en la modalitat de  compensació bàsica.
Segon. Sotmetre la modificació a informació pública per termini d'un mes mitjançant anunci en el tauler d'anuncis de l'Ajuntament i en el Butlletí Oficial de la Província de Lleida, concedint audiència a les persones interessades, amb citació personal.
Durant dit termini podrà ser examinat per qualsevol interessat en les dependències municipals perquè es formulin les al·legacions que s'estimin pertinents.
Així mateix, estarà a la disposició dels interessats a la seu electrònica d'aquest Ajuntament [http://solsona.eadministracio.cat].
Tercer. Donat cas que dins el període d’informació pública no es  presenti cap reclamació ni al·legació, l’acord aprovació inicial es considerarà elevat a definitiu.


	B) ACTIVITAT DE CONTROL 


	Sessió de la Junta de Govern Local

	La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda informar que, malgrat que el proper dilluns dia 13 d’abril de 2020 és festiu per ser Dilluns de Pasqua, es convoca igualment la reunió de la Junta de Govern Local, a les 19.00 hores.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

